Publication: Magyar Közlöny
Issue: MK-2003-148 (Year: 2003, Number: 148)
Era: 1990-2004
Section: [64/1993. (XII. 22.) AB határozat, ABH 1993, 373, 382.]
Paragraph Index: 955

a) pontjának elsõ fordulata által felállított vélelem, amely több okból is aggályos. A kutyák általában nem egyedül hagyják el tartózkodási helyüket, hanem gazdáikat kísérve. Ha tehát a kutya ember kíséretében található a vadászterületen, vélhetõen nem került ki annak uralma alól, illetõleg nem gazdátlan. Ugyanakkor elõfordulhat, hogy a vadász látja a kutyát, de a közvetlen közelében lévõ gazdáját a vadászterület természeti adottságai miatt (bozót, sûrû erdõ stb.) nem veszi észre. A kutyának a gazdája irányítása alóli kikerülése másrészt többnyire a kutya által tanúsított magatartás alapján állapítható meg. A jogszabály ezt is figyelembe veszi, amikor a gazda uralma alól való kikerülést és a kettõszáz méteres távolságot az elpusztíthatóság konjunktív feltételeiként szabályozza. Ha a kutya a kettõszáz méteres távolságon belül van, még akkor sem pusztítható el, ha láthatólag gazdája uralma alól kikerült. Ha a kettõszáz méteres távolság megvan, de a kutya a gazda uralma alatt áll, nem pusztítható el. Ennek a megállapítása a fentiek értelmében azonban gyakorta lehetetlen, így mind a kettõszáz méteres táv fennállásának, mind a kutya „gazdája hatókörén kívülre kerülésének” a megállapítása konkrét helyzetekben önkényes értelmezési eredményekre, s ezáltal a közérdekkel arányban nem álló korlátozáshoz vezethet. További bizonytalanságot jelent — fõként a kutya gazdája szempontjából — hogy a Vtv. 8. § (1) bekezdése értelmében „vadászterületnek minõsül — hasznosítási formájától függetlenül — az a földterület, valamint vízfelület, amelynek kiterjedése a háromezer hektárt eléri, és szemközti határvonalainak távolsága legalább háromezer méter, továbbá, ahol a vad a) a szükséges táplálékot megtalálja, b) természetes szaporodási feltételei, valamint

Source: https://magyarkozlony.hu/hivatalos-lapok/dc8d3efa480ab3ccfe4ef23f61cbc6107e237936/dokumentumok/5339baf3734a6740ae3d8e2b1809bbb53e84ccef/letoltes